
MUNICIPUL TIMIŞOARA

PRIMAR
Nr. SC2022-23685/26.09.2022
                                                          REFERAT DE APROBARE 
                                                  A PROIECTULUI DE HOTĂRÂRE
privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7  în vederea desfăşurării procesului de învăţământ  a Liceului Teoretic “Nikolaus Lenau”- clasele I-IV

      1.Descrierea situaţiei actuale 
    
 Liceul Teoretic „Nikolaus Lenau” clasele I-IV funcționează în imobilul  compus din construcţie în regim de înălțime P+1E cu suprafaţa construită desfăşurată  de 1665,43 mp şi teren construit şi neconstruit  în suprafaţă de 1206,00 mp, situat în Timişoara, Piaţa Unirii nr.7, înscris în CF nr. 428259 cu nr. top 420,  aflat în proprietatea Episcopiei Romano-Catolice de Timişoara, prin retrocedare, în baza  contractului   de închiriere nr. 1980/2017,  cu o chirie  negociată  în cuantum  de 12.500,00 lei/lună

 
 Contractul de închiriere  a fost  prelungit   în aceleași condiții  prin actele adiționale  nr. 1/2019 și  nr.2/2021, în baza HCL nr.438/09.09.2019, respectiv  HCL nr.399/26.102021,  termenul de închiriere expirând la 31.10.2022.

    
 Liceul Teoretic Nikolaus Lenau  prin adresa cu nr. 1895/27.05.2022, înregistrată  la Municipiul Timișoara sub nr. CT2022-3533/27.05.2022 a solicitat prelungirea  contractului de închiriere pentru imobilul  din Timișoara,  P-ța Uniri nr. 7 în vederea funcționării  învățământului  primar și  a transmis adresa  Episcopiei Romano-Catolice de  Timişoara cu nr. 877/2022, prin care  și-a  exprimat acordul  de   prelungire a contractului de închiriere  pe o perioadă de un an,  cu condiția  ca  prețul  chiriei  să se indexeze   cu indicele  de inflație pentru anul 2021,  respectiv   5,1%.

    
Conform  extrasului  din  Procesul-  verbal nr. 6/04.08.2022, membrii Comisiei de negociere cu terții  au  negociat  cu Episcopia  Romano-Catolică de Timişoara, în calitate de proprietar  prelungirea  contractului de închiriere  pentru  o perioadă de 3 ani  cu actualizarea  anuală a prețului  chiriei  cu rata înflației  și cu mențiunea  în actul adițional  a unei clauze  de renunțare  unilaterală  a contractului de închiriere cu o notificare  prealabilă a proprietarilor într-un termen  de 60 de zile în cazul în care  activitatea școlară a Liceului Teoretic “Nikolaus Lenau”- clasele I-IV  se va muta.   

  
În aceste condiții, se impune promovarea unui proiect  de hotărâre  privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7 în vederea desfășurării procesului de învăţământ  a Liceului Teoretic “Nikolaus Lenau”- clasele I-IV,  în condițiile  negociate de  către părți.

  
Rata inflatiei  comunicată de către Direcția Regională de Statistică  a Județiului Timiș prin adresa cu nr. 9862/23.09.2022, înregistrată la  Munmicipiul Timișoara  sub nr. SC2022-23571/26.09.2022, pentru anul 2021  este de 5,1%.  

 
  În consecință,  contractul de  închiriere nr. 1980/2017  se va prelungi  prin act  adițional  pe o perioadă de  de 3 ani  începînd cu  01.11.2022-31.10.2025, iar  prețul  chiriei  va fi indexat  anual  cu indicele inflației astfel:

    -Prețul  chiriei în perioada 01.11.2022-31.12.2022 va fi de  13.137,50 lei/lună (12.500,00lei x5,1%); 

   
   - Prețul chiriei în perioada 01.01.2023 -31.12.2023  se va  stabili prin actualizare  cu rata  inflației pe anul 2022; 

    
   - Prețul chiriei în perioada 01.01.2024 -31.12.2024  se va  stabili prin actualizare  cu rata  inflației pe anul 2023; 

  
  - Prețul chiriei în perioada 01.01.2024 -31.10.2025  se va  stabili prin actualizare  cu rata  inflației pe anul 2024; 

         Actualizarea  prețului de închiriere aferent fiecărei perioade  se va face prin   acte adiționale la inițiativa Episcopiei Romano-Catolice ,în calitate de locator-proprietar.
     Se va completarea   Cap. VIII  art.10- Incetarea contractului de închiriere cu  lit c) care  va avea

următorul cuprins:

 ”VIII- art.10- INCETAREA CONTRACTULUI

  Art10, lit c)- În cazul în care  activitatea școlară a Liceului Teoretic “Nikolaus Lenau”- clasele I-IV  se  va transloca  într-o altă locație, contractul de închiriere    încetează  înainte de  termen,  din iniţiativa  locatarului, printr-o notificare prealabilă  transmisă proprietarului   într-un termen  de 60 de zile”.
        Actul adițional la  Contractul  de închiriere nr.1980/2017  se va încheia între Episcopia Romano-Catolică de Timişoara în calitate de proprietar  al imobilului, Liceul Teoretic “Nikolaus Lenau” în calitate de chiriaş   şi  Municipiul Timişoara prin Primar,  în calitate de  ordonator principal de credite.   

    Sumele pentru plata chiriei  se vor asigura  din cap 65.02. “Învăţământ ” titlul II  "Bunuri şi servicii" art.20.30.04  "Chirii" şi se vor achita de către Liceul Teoretic “Nikolaus Lenau” , în calitate de chiriaş 

         Concluzii:  
         Având în vedere cele expuse mai sus  şi  a faptului că în prezent  municipalitatea nu  dispune de un alt imobil pentru mutarea activităţii de învăţământ – clasele I-IV ale Liceului Teoretic Nikolaus Lenau, considerăm necesară şi oportună iniţierea unui proiect de hotărâre privind prelungirea prin act adiţional a contractului de  închiriere  nr. 1980/2017  pentru imobilul situat în Timişoara, P-ţa Unirii nr. 7  în vederea desfăşurării procesului de învăţământ  a Liceului Teoretic “Nikolaus Lenau”- clasele I-IV şi îl supun spre dezbatere şi aprobare Consiliului Local al Municipiului Timişoara. 

